Mestna občina Koper na podlagi Odloka o proračunu Mestne občine Koper za leto 2020 (Uradni list RS, št. 80/2919) in na podlagi 3. člena Odloka o sofinanciranju nakupa in vgradnje malih komunalnih čistilnih naprav na območju Mestne občine Koper (Uradni list RS, št. 41/18, v nadaljevanju: odlok), objavlja naslednji

JAVNI RAZPIS

za sofinanciranje nakupa in vgradnje malih komunalnih čistilnih naprav na območju

Mestne občine Koper za leto 2020

1. RAZPISOVALEC: Mestna občina Koper, Verdijeva ulica 10, 6000 Koper (v nadaljevanju: MOK).
2. PREDMET RAZPISA: Predmet razpisa je sofinanciranje nakupa in vgradnje malih komunalnih čistilnih naprav (v nadaljevanju: MKČN) velikosti do 50 PE (populacijskih enot) v Mestni občini Koper v skladu s pogoji tega razpisa.
3. OSNOVNI POGOJI ZA KANDIDIRANJE NA RAZPISU IN ZAHTEVANE PRILOGE:
   1. UPRAVIČENCI: Do nepovratnih sredstev so upravičene fizične osebe, ki so lastniki ali solastniki individualnih stanovanjskih stavb ali lastniki posameznih stanovanj v večstanovanjski stavbi na območju Mestne občine Koper, ki imajo stalno prebivališče na območju Mestne občine Koper ali imajo v tem objektu stalno prebivališče.

V primeru izgradnje skupne MKČN za več enostanovanjskih objektov ali za enega ali več stanovanjskih objektov, je kjer je upravičencev več vlagatelj vloge tisti investitor, na čigar zemljišču bo čistilna naprava zgrajena.

Do sofinanciranja niso upravičene pravne osebe.

* 1. SPLOŠNI POGOJI ZA SOFINANCIRANJE:

Sofinancira se izgradnja MKČN za objekte na območjih izven meja aglomeracij, na katerih se ne predvideva izgradnja kanalizacije ali čistilnih naprav skladno z Operativnim programom odvajanja in čiščenja komunalne odpadne vode v Republiki Sloveniji, ki ga je sprejela Vlada RS.

* primeru izgradnje skupne MKČN mora vlagatelj priložiti pogodbo o ureditvi medsebojnih razmerij med investitorji.

Vsak upravičenec lahko odda vlogo za proračunska sredstva za en objekt le enkrat.

* primeru, da se MKČN sofinancira tudi iz drugih virov javnih sredstev, skupna vrednost sofinanciranja iz vseh virov ne sme preseči 100 % vrednosti upravičenih stroškov investicije. V primeru, da bi izračunana skupna vrednost sofinanciranja, skupaj s sofinanciranjem po tem razpisu, presegala 100 % vrednosti upravičenih stroškov investicije, se sofinanciranje občine ustrezno zniža.
  1. POGOJI IN OMEJITVE:
* MKČN mora imeti certifikat oziroma listino o skladnosti izdelka s standardom iz Uredbe o odvajanju in čiščenju komunalne odpadne vode (Uradni list RS, št. 98/15), ki je izdana v skladu s predpisom, ki ureja potrjevanje skladnosti in označevanje gradbenih proizvodov.
* vlagateljmora ob prijavi na javni razpis predložiti poročilo o oceni obratovanja in sporazum o nadzoru in praznjenju MKČ izvajalca javne službe odvajanja in čiščenja komunalne odpadne vode Marjetica Koper d.o.o., Ulica 15. maja 4, 6000 Koper.
* vlagatelj mora dostaviti izvajalcu javne službe poročilo o opravljenih prvih meritvah obratovanja v predpisanih rokih, analizni izvid pa ne sme biti starejši od 30 dni skladno s Pravilnikom o prvih meritvah in obratovalnem monitoringu odpadnih voda (Uradni list RS, št. 94/14).
* MKČN mora biti v času vložitve zahtevka za nakazilo odobrenih sredstev vgrajena, kar vlagatelj dokaže s priloženim računom za nakup in postavitev MKČN ter v funkciji obratovanja, rezultati opravljenih prvih meritev obratovanja pa morajo biti ustrezni.
* Predložiti mora veljavno gradbeno dovoljenje za objekt, ki je bil zgrajen po letu 1967 ali potrdilo, za objekt zgrajen pred letom 1967.
* Končni prejemnik mora imeti poravnane vse svoje dosedanje zapadle obveznosti do Mestne občine Koper, javnih zavodov, javnih podjetij, katerih ustanoviteljica ali soustanoviteljica je Mestna občina Koper.

1. VIŠINA SREDSTEV IN VIŠINA SOFINANCIRANJA:

Sredstva so zagotovljena v proračunu Mestne občine Koper za leto 2020, na proračunski postavki 3120 Subvencioniranje izgradnje malih komunalnih čistilnih naprav, NRP OB050-19-0016, v višini 50.000,00 EUR.

Višina pomoči znaša 40 % upravičenih stroškov oziroma največ 1.500 EUR za enostanovanjski objekt.

V primeru vgradnje ene MKČN za več stanovanjskih objektov oz. za več stanovanjski objekt, ki so v lasti oziroma solasti različnih upravičencev, znaša višina pomoči do 50 % upravičenih stroškov za vse upravičence skupaj, in sicer:

* v primeru vgradnje ene MKČN za 2 - 3 objekte oz. stanovanja v več stanovanjskem objektu največ: 3.000 EUR
* v primeru vgradnje ene MKČN za 4 - 5 objektov oz. stanovanj v več stanovanjskem objektu največ: 5.000 EUR
* v primeru vgradnje ene MKČN za 6 ali več objektov oz. stanovanj v več stanovanjskem objektu največ: 7.000 EUR

1. UPRAVIČENI STROŠKI

Upravičeni stroški so stroški nakupa in vgradnje MKČN do 50 PE, z vključenimi stroški montaže MKČN in njenega prvega zagona z nastavitvijo parametrov (pri tem se upošteva samo gradbena dela, ki se nanašajo konkretno na izkop in postavitev MKČN, ne upošteva pa se izkopa in izdelave kanalizacijskih cevi in raznih drugih priključkov).

Upravičeni stroški so stroški, ki so nastali od 1.1.2018 do oddaje vloge.

Upravičeni stroški so izključno stroški, ki jih bo upravičenec dokazoval s potrdilom o plačanih računih za nakup, vgradnjo in montažo MKČN ter stroške njenega prvega zagona z nastavitvijo parametrov.

DDV ni upravičen strošek.

1. NAČIN PRIJAVE IN ROKI

Prijavitelj vloži vlogo z vsemi dokazili osebno ali po pošti na naslov: **Mestna občina Koper, Verdijeva ulica 10, 6000 Koper.**

Rok za oddajo vloge je do 31.8.2020.

Šteje se, da je vloga prispela pravočasno, če je bila najpozneje zadnji dan roka za oddajo vlog oddana po pošti s priporočeno pošiljko ali če je bila dostavljena v glavno pisarno Mestne občine Koper, najpozneje do 12.00 ure zadnjega dne razpisnega roka, oziroma če jo je Mestna občina Koper prejela pred objavo obvestila o zaprtju razpisa.

Vloga z zahtevano dokumentacijo mora biti oddana v zaprti kuverti s pripisom »**NE ODPIRAJ - RAZPIS ZA SOFINANCIRANJE MKČN«** ter s podatki vlagatelja. Upoštevale se bodo vloge, ki bodo oddane do porabe sredstev, v vsakem primeru pa **najkasneje do 31.8.2020** ter s pravilno izpolnjenimi obrazci in vsemi zahtevanimi prilogami.

1. ODPIRANJE IN OBRAVNAVANJE VLOG

Odpiranje vlog ni javno. Postopek bo vodil Urad za gospodarske dejavnosti, okolje in promet (v nadaljevanju: pristojni urad), ki bo odpiral in obravnaval vse prispele vloge po vrstnem redu prispetja, do porabe proračunskih sredstev.

Če vloga ne bo formalno popolna, bo prijavitelj pozvan, da v roku 8 dni od prejema poziva za dopolnitev vloge, le to dopolni. Nepopolne vloge, ki jih vlagatelji ne bodo dopolnili v določenem roku, bodo s sklepom zavržene.

Popolne vloge se razvrstijo po datumu in uri prejetja. Pravočasno dopolnjene vloge se uvrstijo po vrstnem redu na seznam, glede na prejem dopolnitve.

Sofinancerska sredstva se odobrijo po vrstnem redu prispelih popolnih vlog do porabe proračunskih sredstev, vendar v vsakem primeru najkasneje do 31.8.2020. O porabi sredstev in zaprtju javnega razpisa se objavi obvestilo na spletni strani Mestne občine Koper.

Na podlagi izvedenega postopka pristojni urad izda odločbo, s katero odloči o dodelitvi sredstev v skladu z določili upravnega postopka in sicer najkasneje v roku 30 dni od prejema popolne vloge.

Po dokončnosti odločbe o dodelitvi sredstev skleneta vlagatelj in Mestna občina Koper pogodbo o sofinanciranju.

Če vlagatelj ne vrne podpisane pogodbe v roku 8 dni od prejema pogodbe v podpis, se šteje, da je vlogo na razpis umaknil.

1. ZAHTEVKI ZA IZPLAČILO

Po zaključeni naložbi, vendar najkasneje do datuma, določenega v pogodbi, pošljejo vlagatelji na Mestno občino Koper zahtevek za izplačilo sredstev na predpisanem obrazcu ter predložijo obvezne priloge. Izplačilo se vlagatelju izvrši po opravljeni montaži in plačani storitvi ter po izdelanem poročilu o prvih meritvah za MKČN, na podlagi vloženega zahtevka za izplačilo z naslednjo prilogo:

* poročilo o prvih meritvah za MKČN, ki ga izdela pooblaščen izvajalec obratovalnega monitoringa, iz katerega izhaja, da so parametri onesnaženosti ustrezni,

Poročilo o opravljenih prvih meritvah za MKČN se opravi po vzpostavitvi stabilnih obratovalnih razmer med tretjim in devetim mesecem po prvem zagonu naprave, oziroma v roku, ki ga določajo veljavni predpisi.

Na podlagi popolnega zahtevka se izplačajo sredstva na vlagateljev transakcijski račun v roku, določenem skladno z veljavnimi predpisi o izvrševanju proračuna.

Pristojni organ lahko pred izplačilom sredstev opravi ogled MKČN za katero se sredstva dodeljujejo. Če na podlagi ogleda ugotovi, da niso izpolnjeni pogoji iz odloka in tega javnega razpisa za odobritev in izplačilo sredstev, se upravičencu sredstva ne izplačajo.

Upravičenci, ki bodo poslali zahtevek za izplačilo z zahtevanimi prilogami po izteku roka določenega v pogodbi, izgubijo pravico do izplačila sredstev.

1. NADZOR

Prejemnik sredstev v obdobju 5 let od prejema sredstev ne sme odtujiti MKČN, za katero je prejel sredstva, razen če je bila stavba, za katero se je vgradila MKČN, v tem času priključena na javno kanalizacijo v upravljanju izvajalca javne službe. Podrobnejša določila glede nadzora se določijo v pogodbi.

1. RAZPISNA DOKUMENTACIJA:

Razpisno dokumentacijo je mogoče dobiti na spletni strani Mestne občine Koper <http://www.koper.si> ali v sprejemni pisarni Mestne občine Koper v času uradnih ur od ponedeljka do petka od 8. do 12. ure (ob sredah od 8. do 17. ure) na naslovu Verdijeva 10, 6000 Koper.

Vloga, ki jo je potrebno oddati na obrazcih razpisne dokumentacije, mora vsebovati vse zahtevane priloge oziroma dokazila. Za vse dodatne informacije v zvezi z razpisom lahko pišete na elektronsko pošto [tajnistvo.UGDOP@koper.si](mailto:tajnistvo.UGDOP@koper.si) ali pokličete na tel. št. 05-6646 330, Majda Golob.

Številka: 354-75/2020

Datum: 11.5.2020

Župan

Aleš Bržan

VLOGA JR MKČN 2020

1. PODATKI O VLAGATELJU

|  |  |
| --- | --- |
| Ime in priimek vlagatelja: |  |
| Naslov (Ulica/Hišna št., Poštna št./Kraj): |  |
| Davčna številka: |  |
| EMŠO: |  |
| Številka računa (TRR); |  |
| Banka, pri kateri je odprt račun: |  |
| Telefon oz. GSM vlagatelja: |  |
| E-mail vlagatelja: |  |

2. OSNOVNI PODATKI O MKČN

|  |  |
| --- | --- |
| Oznaka MKČN (opis vrste naložbe): |  |
| Proizvajalec: |  |
| Velikost (št. PE): |  |

1. LOKACIJA NALOŽBE:

|  |  |
| --- | --- |
| Katastrska občina: |  |
| Številka parcele, kjer se nahaja MKČN: |  |
| Naslov stavb, ki se priključujejo na MKČN: |  |

1. RAČUN

|  |  |
| --- | --- |
| Račun št:  (Priloži kopijo računa) |  |
| Datum plačila računa:  (Priloži kopijo dokazila o plačilu) |  |

1. TERMINSKI NAČRT

|  |  |
| --- | --- |
| Začetek izvajanja naložbe:  (Nakup MKČN) |  |
| Vložitev zahtevka:  (Po opravljenih prvih meritvah za MKČN) |  |

Podpis vlagatelja: Datum:

SEZNAM OBVEZNIH PRILOG, KI JIH MORA PREDLOŽITI VLAGATELJ OB PREDLOŽITVI

VLOGE:

1. Račun za nakup male komunalne čistilne naprave, iz katerega je razvidno, da cena vključuje montažo in prvi zagon MKČN z nastavitvijo parametrov, lahko pa tudi račun za vgradnjo, v kolikor ga želijo uveljavljati;
2. Dokazila o plačilu računov iz 1. točke;
3. Izjava vlagatelja (Priloga 2);
4. Izjava proizvajalca, da ima MKČN, ki je predmet računa certifikat oziroma listino o skladnosti izdelka z zahtevami glede doseganja mejnih vrednosti parametrov odpadnih vod in da je čiščenje komunalne odpadne vode v MKČN skladno z ostalimi določili Uredbe o odvajanju in čiščenju komunalne odpadne vode (Uradni list RS, št. 98/15) (Priloga 3);
5. Potrdilo o ustreznosti oz. pravilni priključitvi (Priloga 4)
6. Podpisan medsebojni dogovor vseh uporabnikov MKČN, ki ni časovno omejen, iz katerega bo razvidna delitev stroškov vzdrževanja MKČN in oseba, ki bo zadolžena za upravljanje MKČN (Samo za vloge, kjer se za več objektov z različnimi lastniki postavi skupna MKČN);
7. Pooblastilo za vložitev vloge in nakazilo sredstev vlagatelju, s podpisom vseh lastnikov stavb, ki bodo uporabljali MKČN (Samo za vloge, kjer se za več objektov z različnimi lastniki postavi skupna MKČN) (Priloga 5);
8. Parafiran vzorec pogodbe o sofinanciranju nakupa in vgradnje (Priloga 6);
9. Potrdilo izvajalca javne službe odvajanja in čiščenja odpadnih voda v občini, da je MKČN predvidena na območju, kjer je javno kanalizacijsko omrežje že zgrajeno ali je gradnja načrtovana, priključitev nanj pa ni tehnično možna ali ekonomsko upravičena (samo v primeru 2. odstavka točke 3.2. tega javnega razpisa)
10. Veljavno gradbeno dovoljenje za objekt oz. potrdilo, da ima objekt zgrajen pred letom 1967, na podlagi določil Gradbenega zakona izdano uporabno dovoljenje.

Šteje se, da je vloga formalno popolna, če vsebuje vse v prejšnjem odstavku navedene priloge.

Za to stranjo priložite priloge po vrstnem redu.

IZJAVA VLAGATELJA Priloga 2

Izjavljam,

1. da sem seznanjen(a) z vsebino javnega razpisa za sofinanciranje malih komunalnih čistilnih naprav na območju Mestne občine Koper v letu 2020 in razpisne dokumentacije ter da z njima brez kakršnih koli zadržkov v celoti soglašam;
2. da so vsi v vlogi navedeni podatki popolni in verodostojni;
3. da v obdobju 5 let od prejema sredstev ne bom odtujil(a) MKČN, za katero sem prejel(a) sredstva, razen če bo stavba v tem času priključena na javno kanalizacijo v upravljanju izvajalca javne službe;
4. da se lahko objavijo osnovni podatki o višini odobrenih sredstev in prejemniku v skladu z  
   zakonom, ki ureja dostop do informacij javnega značaja in zakonom, ki ureja varstvo osebnih podatkov;
5. da nimam neporavnanih finančnih obveznosti do Mestne občine Koper;
6. da lokacija postavitve MKČN omogoča dostop in neovirano praznjenje s komunalnim vozilom izvajalca javne službe;
7. da za namen postavitve MKČN nisem pridobil drugih javnih sredstev, oziroma da skupna  
   vrednost sofinanciranja iz vseh virov ne presega 100 % vrednosti upravičenih stroškov  
   investicije.

V \_, dne

(Podpis vlagatelja)

Podjetje **Priloga 3**

IZJAVLJAMO

da ima (navedite podatke o MKČN, ki je v ponudbi) certifikat oziroma listino o skladnosti izdelka z zahtevami glede doseganja mejnih vrednosti parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/15);

in

da je čiščenje komunalne odpadne vode skladno z ostalimi določili Uredbe o odvajanju in čiščenju  
komunalne odpadne vode (Uradni list RS, št. 98/15).

Datum:

Podpis in žig odgovorne osebe ponudnika

Opomba: obrazec služi kot pomoč vlagatelju. V kolikor ima podjetje izjave na svojih obrazcih, lahko  
priložite njihove izjave.

Priloga 4

Javno podjetje

**MARJETICA KOPER D.O.O. – S.R.L.**

**Ulica 15. maja 4  
6000 Koper**

POTRDILO O USTREZNOSTI OZ. PRAVILNI PRIKLJUČITVI

Javno podjetje Marjetica Koper d.o.o., kot izvajalec javne službe, potrjuje, da so  
bila dela v zvezi z vgradnjo MKČN pri stanovanjskem objektu na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izvedena skladno z vsemi veljavnimi predpisi, da je MKČN vgrajena, obratuje in da je bila izvajalcu javne službe predana vsa potrebna dokumentacija.

Potrdilo se potrebuje za potrebe uveljavljanja enkratnega sofinanciranja za nakup in vgradnjo MKČN iz proračunskih sredstev Mestne občine Koper za fizično osebo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek).

Datum in žig:

Za izvajalca javne službe:

Ime in priimek: Podpis:

Priloga 5

POOBLASTILO ZA VLOŽITEV SKUPINSKE VLOGE ZA SKUPNO MKČN IN NAKAZILO SREDSTEV VLAGATELJU

(Samo za vloge, kjer se za več objektov z različnimi lastniki postavi skupna MKČN).

Spodaj podpisani ,

Stanujoči ,

Lastnik/solastnik stavbe na naslovu ,

ki se nahaja na parceli št. k.o. , ki bo priključena na skupno MKČN na

parceli št. k.o. , pooblaščam

(ime in priimek vložnika), da se v mojem imenu in na vložnikov račun prijavi na Javni razpis za  
sofinanciranje malih komunalnih čistilnih naprav na območju Mestne občine Koper v letu  
2018/20.

S to izjavo potrjujem priklop na skupno MKČN.

Spodaj podpisani pooblaščam vlagatelja tudi za prejem sredstev, ki mu bodo odobrena na podlagi predmetnega javnega razpisa.

Podpis:

VZOREC POGODBE Priloga 6

MESTNA OBČINA KOPER, Verdijeva 10, 6000 Koper, ki jo zastopa župan Aleš Bržan

Matična št.: 5874424

ID za DDV: SI40016803

(v nadaljevanju: občina)

In

(Ime in priimek) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna št.: \_\_\_\_\_\_

EMŠO: \_\_\_\_\_\_

(v nadaljevanju: upravičenec)

Skleneta

POGODBO

o sofinanciranju nakupa in vgradnje male komunalne čistilne naprave

UVODNE DOLOČBE

1. člen

Pogodbeni stranki uvodoma ugotavljata, da:

* je upravičenec na Javni razpis za sofinanciranje nakupa in vgradnje malih komunalnih čistilnih naprav v Mestni občini Koper za leto 2020, št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_2020 (v nadaljevanju: javni razpis) podal vlogo za sofinanciranje nakupa in vgradnje male komunalne čistilne naprave na zemljišču parc. št.\_\_\_\_\_\_\_\_\_\_\_ k.o.\_\_\_\_\_\_\_\_\_\_\_\_\_\_;
* so sredstva za predmet te pogodbe zagotovljena v proračunu Mestne občine Koper za leto 2020, na proračunski postavki 3120 Subvencioniranje izgradnje malih komunalnih čistilnih naprav, NRP OB050-19-0016.

PREDMET POGODBE

1. člen

Predmet te pogodbe je sofinanciranje nakupa in vgradnje male komunalne čistilne naprave do 50 PE.

1. člen

Pogodbeni stranki ugotavljata, da je upravičenec vlogi priložil vse v javnem razpisu zahtevane priloge, ki so bile podlaga za izdajo odločbe o dodelitvi sredstev s katero je dokazal realizacijo nakupa in vgradnje MKČN.

NAČIN PLAČILA SREDSTEV

1. člen

Občina je upravičencu odobrila sofinanciranje upravičenih stroškov za nakup in vgradnjo MKČN na

podlagi odločbe št. z dne (v nadaljevanju: odločba) v višini

EUR.

1. člen

Sredstva iz 4. člena te pogodbe se izplačajo za namen nakupa in vgradnje MKČN, skladno z odločbo.

Sredstva iz 4. člena te pogodbe bodo upravičencu nakazana na njegov TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , odprt pri\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ najkasneje 30. dan po predložitvi zahtevka za izplačilo sredstev, ki je priloga te pogodbe, kateremu mora bit priložen analizni izvid rezultatov opravljenih prvih meritev obratovanja MKČN, iz katerega bo razvidno, da so parametri onesnaženosti ustrezni.

Upravičenec mora zahtevek za izplačilo z analiznim izvidom predložiti, v nasprotnem primeru izgubi pravico do izplačila sredstev.

PRAVICE IN OBVEZNOSTI POGODBENIH STRANK

1. člen

Upravičenec se zavezuje, da bo še vsaj 5 let od prejema sofinancerskih sredstev zagotavljal, da bo MKČN, ki je predmet sofinanciranja, predpisano delovala in da bo ves ta čas stavba, v kateri biva, priključena na predmetno malo komunalno čistilno napravo, razen v primeru izgradnje in priključitve na javno kanalizacijsko omrežje.

1. člen

Upravičenec se zavezuje, da bo v času obratovanja MKČN oz. v času, ki ga določajo veljavni predpisi, hranil vso dokumentacijo v zvezi z obratovanjem MKČN in v zvezi s prijavo na javni razpis ter bo pristojnemu uradu, omogočil vpogled v dokumentacijo in kontrolo namenske porabe sredstev ter kontrolo na kraju samem.

Upravičenec se s podpisom te pogodbe tudi strinja, da se javno objavijo podatki o odobrenih in izplačanih denarnih sredstvih in prejemniku v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.

NADZOR NAD NAMENSKO PORABO SREDSTEV

1. člen

Nadzor nad namensko porabo sredstev izvaja pristojni urad. Nadzor nad namensko porabo se opravlja s pregledom dokumentacije, ki se nanaša na nakup in vgradnjo MKČN, dokumentacije v zvezi z javnim razpisom, vpogledom v poslovne in druge relevantne listine in dokumentacijo ter kontrolo na kraju samem.

1. člen

Upravičenec je dolžan Javnemu podjetju Marjetici Koper d.o.o. omogočiti kontrolo. V nasprotnem primeru ima občina pravico do vračila izplačanih sredstev, skupaj zakonitimi zamudnimi obrestmi, ki tečejo od dneva plačila do dneva vračila.

Kontrola namenske porabe sredstev se lahko izvede še pet let po izplačilu sredstev na podlagi te pogodbe. Skrbnik pogodbe za Mestno občino Koper je .

VRAČILO SREDSTEV

1. člen

Če je upravičenec ob oddaji vloge zamolčal resnična dejstva ali navajal neresnične podatke, ki so vplivali na dodelitev sredstev ali pred potekom 5 let od prejema nepovratnih sredstev opustil MKČN, mora sredstva v celoti vrniti, skupaj z zakonitimi zamudnimi obrestmi, ki tečejo od dneva izplačila do dneva vračila.

PROTIKORUPCIJSKA KLAVZULA

1. člen

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

pridobitev posla iz te pogodbe; ali

* za sklenitev posla iz te pogodbe pod ugodnejšimi pogoji; ali
* za opustitev dolžnega nadzora nad izvajanjem pogodbenih obveznosti iz te pogodbe; ali za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku

ali

* posredniku organa ali organizacije izjavnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Občina bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

Upravičenec s podpisom te pogodbe jamči, da ni zadržkov za sklenitev posla po 35. členu ZlntPK.

KONČNE DOLOČBE

1. člen

Vse spremembe in dopolnitve te pogodbe se sklenejo pisno, v obliki aneksa.

Pogodbeni stranki sta sporazumni, da bosta vse spore iz te pogodbe reševali sporazumno, če pa to ne bo mogoče, jih bosta predložili v reševanje pristojnemu sodišču v Kopru.

1. člen

Ta pogodba je napisana v treh enakih izvodih, od katerih prejme občina 2 izvoda, en izvod upravičenec.

Pogodba stopi v veljavo z dnem, ko jo podpišeta obe pogodbeni stranki.

Številka:

Datum:

Upravičenec: Mestna občina Koper

Ime in Priimek župan

Podpis Aleš Bržan

Priloga:

- obrazec zahtevka za izplačilo sredstev

POTRDILO O UPRAVIČENOSTI GRADNJE MKČN NA OBMOČJIH,

KJER JE KANALIZACIJSKO OMREŽJE ŽE ZGRAJENO ALI JE GRADNJA NAČRTOVANA

Javno podjetje Marjetica Koper d.o.o. – s.r.l., kot izvajalec javne službe potrjuje, da je za stanovanjski objekt/e na zemljišču s parc. št. \_\_\_\_\_\_\_\_\_\_\_\_\_\_\_\_\_upravičeno urejanje odvajanja in čiščenja komunalnih odpadnih voda z MKČN iz naslednjih razlogov:

Datum in žig:

Za izvajalca javne službe:

Ime in priimek: Podpis:

Priloga 8

ZAHTEVEK ZA IZPLAČILO SREDSTEV

(po pridobljenih rezultatih prvih meritev obratovanja MKČN)

1. VLAGATELJ:

|  |  |
| --- | --- |
| Ime in priimek |  |
| Naslov: |  |
| Številka izdane odločbe s strani Mestne občine Koper: |  |

2. LOKACIJA MKČN:

|  |  |
| --- | --- |
| Katastrska občina: |  |
| Št. parcele, k.o., kjer je postavljena MKČN: |  |
| Naslov stavb, ki se priključujejo na MKČN: |  |

3. PRILOGE

1. poročilo o prvih meritvah za MKČN z rezultati prvih meritev, ki ga izdela pooblaščen izvajalec obratovalnega monitoringa.